CELEX: 32012D0753
Language: ro
Date: 2012-12-04 00:00:00
Title: 2012/753/UE: Decizia de punere în aplicare a Comisiei din 4 decembrie 2012 de modificare a anexei I la Decizia 2009/177/CE în ceea ce privește programele de supraveghere pentru Finlanda și Regatul Unit și statutul de indemn de boală al Finlandei și al Regatului Unit pentru anumite boli ale animalelor acvatice [notificată cu numărul C(2012) 8758]  Text cu relevanță pentru SEE

6.12.2012   
            
            
               RO
            
            
               Jurnalul Oficial al Uniunii Europene
            
            
               L 334/48
            
         DECIZIA DE PUNERE ÎN APLICARE A COMISIEI
   din 4 decembrie 2012
   de modificare a anexei I la Decizia 2009/177/CE în ceea ce privește programele de supraveghere pentru Finlanda și Regatul Unit și statutul de indemn de boală al Finlandei și al Regatului Unit pentru anumite boli ale animalelor acvatice
   [notificată cu numărul C(2012) 8758]
   (Text cu relevanță pentru SEE)
   (2012/753/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (1), în special articolul 44 alineatul (1) primul paragraf și articolul 49 alineatul (1),
   întrucât:
   
               (1)
            
            
               Decizia 2009/177/CE a Comisiei din 31 octombrie 2008 de punere în aplicare a Directivei 2006/88/CE a Consiliului în ceea ce privește programele de supraveghere și eradicare și statutul „indemn de boală” al statelor membre, al zonelor sau al compartimentelor (2) prevede o listă cu statele membre, zonele și compartimentele care fac obiectul unor programe de supraveghere aprobate, în ceea ce privește una sau mai multe boli neexotice enumerate în partea II din anexa IV la Directiva 2006/88/CE („boli neexotice”). De asemenea, decizia menționată prevede o listă cu statele membre, zonele și compartimentele declarate indemne de boală cu privire la una sau mai multe dintre bolile respective.
            
         
               (2)
            
            
               Partea B din anexa I la Decizia 2009/177/CE prevede lista cu statele membre, zonele și compartimentele care fac obiectul unor programe de eradicare aprobate, iar partea C din anexa respectivă prevede lista cu statele membre, zonele și compartimentele declarate indemne de boală cu privire la una sau mai multe boli neexotice.
            
         
               (3)
            
            
               Finlanda a prezentat Comisiei documente referitoare la municipalitățile Uusikaupunki, Pyhäranta și Rauma potrivit cărora acestea sunt indemne de septicemie hemoragică virală (SHV).
            
         
               (4)
            
            
               Regatul Unit a prezentat Comisiei documente privind insulele Shetland de Sud-Vest conform cărora acestea sunt indemne de anemia infecțioasă a somonului (AIS).
            
         
               (5)
            
            
               Prin urmare, părțile B și C din anexa I la Decizia 2009/177/CE ar trebui modificate în consecință.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Părțile B și C din anexa I la Decizia 2009/177/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 4 decembrie 2012.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 328, 24.11.2006, p. 14.
   
      (2)  JO L 63, 7.3.2009, p. 15.
   
      ANEXĂ
      Anexa I la Decizia 2009/177/CE se modifică după cum urmează:
      
                  1.
               
               
                  Partea B se înlocuiește cu următorul text:
                  „PARTEA B
                  
                  
                     Statele membre, zonele și compartimentele care fac obiectul unor programe de eradicare aprobate
                  
                  
                              Boala
                           
                           
                              Statul membru
                           
                           
                              Codul ISO
                           
                           
                              Delimitarea geografică a zonei care face obiectul unui program de eradicare (stat membru, zone sau compartimente)
                           
                        
                              Septicemia hemoragică virală (SHV)
                           
                           
                              Danemarca
                           
                           
                              DK
                           
                           
                              Următoarele bazine hidrografice: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å și Holmsland Klit.
                           
                        
                              Finlanda
                           
                           
                              FI
                           
                           
                              Provincia Åland
                           
                        
                              Necroza hematopoietică infecțioasă (NHI)
                           
                           
                               
                           
                           
                               
                           
                           
                               
                           
                        
                              Boala provocată de virusul herpetic al crapului koi (KHV)
                           
                           
                              Germania
                           
                           
                              DE
                           
                           
                              Landul Saxonia”
                           
                        
                              Infecția cu Marteilia refringens
                              
                           
                           
                               
                           
                           
                               
                           
                           
                               
                           
                        
                              Infecția cu Bonamia ostreae
                              
                           
                           
                               
                           
                           
                               
                           
                           
                               
                           
                        
                              Boala petelor albe
                           
                           
                               
                           
                           
                               
                           
                           
                               
                           
                        
            
                  2.
               
               
                  Partea C se modifică după cum urmează:
                  
                              (a)
                           
                           
                              rubrica corespunzătoare Finlandei privind septicemia hemoragică virală (SHV) se înlocuiește cu următorul text:
                              
                                          „Finlanda
                                       
                                       
                                          FI
                                       
                                       
                                          Toate zonele continentale și de coastă situate pe teritoriul acesteia, cu excepția provinciei Åland”
                                       
                                    
                        
                              (b)
                           
                           
                              în rândul corespunzător Regatului Unit privind anemia infecțioasă a somonului (AIS), se elimină cuvintele „cu excepția insulelor Shetland de Sud-Vest”.